CELEX: 
Language: ro
Date: 2020-12-17 00:00:00
Title: DECIZIA DE PUNERE ÎN APLICARE A COMISIEI de stabilire a specificațiilor operaționale și tehnice necesare pentru implementarea evoluției sistemului constituit în cadrul programului Galileo*_x0009_CONFIDENTIEL UE/EU CONFIDENTIAL Sans l'(les) annex II jointe(s) – non classifié / When detached from annex II – non-classified

DECIZIA DE PUNERE ÎN APLICARE A COMISIEI
            
            
               din 17.12.2020
            
            
               de stabilire a specificațiilor operaționale și tehnice necesare pentru implementarea evoluției sistemului constituit în cadrul programului Galileo
                  1*
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1285/2013 al Parlamentului European și al Consiliului din 11 decembrie 2013 privind punerea în aplicare și exploatarea sistemelor europene de radionavigație prin satelit și de abrogare a Regulamentului (CE) nr. 876/2002 al Consiliului și a Regulamentului (CE) nr. 683/2008 al Parlamentului European și al Consiliului
                  2
               , în special articolul 12 alineatul (3) litera (d),
            
            
               întrucât: 
            
            
               (1)În conformitate cu articolul 12 din Regulamentul (UE) nr. 1285/2013, Comisia are o responsabilitatea generală pentru programul Galileo și pentru evoluția sistemului constituit în cadrul programului Galileo. În conformitate cu articolul 2 alineatul (4) din Regulamentul (UE) nr. 1285/2013, obiectivele specifice ale programului Galileo trebuie să asigure faptul că semnalele emise de sistemul constituit în cadrul acestui program pot fi utilizate pentru realizarea funcțiilor enumerate la dispoziția respectivă, printre care următoarele funcții menționate la literele (a), (b), (c), (d) și (e): oferirea unui serviciu deschis (denumit „Open Service” sau OS), contribuția la serviciile de monitorizare a integrității destinate utilizatorilor serviciului de salvgardare a vieții („SoL”), oferirea unui serviciu comercial care să permită dezvoltarea de aplicații în scopuri profesionale sau comerciale (denumit „Commercial Service” sau CS), oferirea unui serviciu public reglementat utilizatorilor autorizați de guverne (denumit „Public Regulated Service” sau PRS) și contribuția la serviciul de căutare și salvare (denumit „Search and Rescue Support Service” sau SAR).
            
            
               (2)OS, PRS și SAR au fost declarate operaționale la 15 decembrie 2016, ca un prim pas în direcția atingerii capacității operaționale depline a sistemului.
            
            
               (3)Este necesar să se asigure evoluția sistemului constituit în cadrul programului Galileo, pentru a-l adapta la mediul internațional în schimbare, pentru a adapta portofoliul de servicii și performanțele acestora la evoluția nevoilor utilizatorilor și pentru a se asigura faptul că sistemul rămâne competitiv în ceea ce privește furnizarea de servicii de poziționare, de navigație și de sincronizare. Specificațiile tehnice și operaționale trebuie să includă îmbunătățiri ale performanței serviciilor, în special a serviciului deschis, a serviciului de căutare și salvare din sistemul COSPAS-SARSAT, a serviciului de mare precizie, a serviciului de autentificare a semnalelor și a serviciului public reglementat, precum și să sprijine introducerea de noi funcții. Nevoile și standardele în materie de securitate trebuie luate în considerare de la bun început ca cerințe pentru a doua generație a sistemului. 
            
            
               (4)Este necesar să se stabilească specificațiile tehnice și operaționale necesare pentru implementarea acestei evoluții. Specificațiile trebuie să asigure calitatea, continuitatea și disponibilitatea serviciilor, precum și rentabilitatea acestora. Aceste servicii trebuie să fie compatibile cu serviciile de primă generație care vor continua să fie oferite și nu trebuie să le reducă nivelul de securitate.
            
            
               (5)Specificațiile tehnice și operaționale trebuie să asigure faptul că sistemul dispune de o infrastructură suficient de solidă pentru a fi disponibil și a continua să funcționeze chiar și într-o situație de criză, că sistemul în cauză funcționează independent de alte sisteme și că poate face față amenințărilor existente și viitoare.
            
            
               (6)Serviciile tradiționale de primă generație și nivelul lor de securitate, consolidarea serviciilor actuale și dreptul statelor membre, al Consiliului, al Comisiei și al Parlamentului European de a avea acces nelimitat și neîntrerupt la PRS în întreaga lume, în conformitate cu Decizia 1104/2011/UE a Parlamentului European și a Consiliului
                  3
                și cu Decizia delegată nr. 2015/6123 a Comisiei
                  4
               , nu trebuie să fie afectate în niciun moment în cursul evoluției sistemului.
            
            
               (7)O evoluție a sistemului care să conducă la îmbunătățirea sau modificarea infrastructurii terestre trebuie realizată în conformitate cu Decizia de punere în aplicare (UE) 2016/413 a Comisiei
                  5
               , care stabilește poziționarea infrastructurii terestre a sistemului constituit în cadrul programului Galileo și măsurile necesare pentru a asigura funcționarea corectă a acestuia.
            
            
               (8)În cursul etapelor pregătitoare ale lucrărilor, Comisia a consultat părțile interesate relevante, și anume Grupul de lucru european pentru evoluția GNSS, Agenția Spațială Europeană, Agenția GNSS European și Centrul Comun de Cercetare, pentru a stabili specificațiile tehnice și operaționale prevăzute în prezentul act, luând în considerare pe deplin contribuțiile părților interesate referitoare la capacitatea tehnică, la conformitatea cu obiectivele misiunii și la raportul dintre costuri și beneficii. 
            
            
               (9)Specificațiile de performanță pentru prestarea serviciului public reglementat din cadrul celei de-a doua generații a sistemului constituit în cadrul programului Galileo au fost discutate în cadrul grupurilor de lucru tehnice ale Consiliului pentru securitatea sistemelor GNSS europene, instituite prin Decizia 2009/334/CE a Comisiei
                  6
               .
            
            
               (10)Prin urmare, trebuie adoptate specificațiile tehnice și operaționale stabilite în anexele I și II. Specificațiile stabilite pentru serviciile oferite în cadrul primei generații a sistemului rămân pe deplin aplicabile. 
            
            
               (11)Anexa II trebuie să fie clasificată, întrucât conține informații a căror divulgare neautorizată ar putea cauza prejudicii de diferite grade intereselor Uniunii Europene sau ale unuia sau mai multor state membre.
            
         
         
            
               (12)Unele specificații tehnice și operaționale pentru evoluția sistemului nu sunt suficient de mature și, prin urmare, fac obiectul unor studii suplimentare. Prezenta decizie trebuie revizuită pe baza noilor constatări ale acestor studii suplimentare.
            
            
               (13)Pentru a se asigura coerența cu documentația existentă privind programul Galileo, nivelurile de performanță definite în specificațiile tehnice și operaționale trebuie să fie aplicabile cerințelor stabilite prin Documentul la nivel înalt de definire a evoluției sistemului Galileo (eHLD) și echivalentul clasificat al acestuia (eHLDx), prin documentele privind cerințele misiunii Galileo (eMRD și eMRDx) și prin Declarația privind cerințele de securitate specifice sistemului Galileo (eSSRS). 
            
            
               (14)Măsurile prevăzute în prezenta decizie sunt conforme cu avizul Comitetului pentru programele GNSS europene, înființat în temeiul articolului 36 alineatul (1) din Regulamentul (UE) nr. 1285/2013,
            
            
            
               ADOPTĂ PREZENTA DECIZIE: 
            
            
               Articolul 1
            
            
               Specificațiile tehnice și operaționale necesare pentru implementarea evoluției sistemului constituit în cadrul programului Galileo de la prima la a doua generație sunt prevăzute în anexele I și II la prezenta decizie.
            
            
               Articolul 2
            
            
               Evoluția sistemului nu afectează continuitatea și nivelul de performanță și de securitate ale serviciilor furnizate de prima generație a sistemului constituit în cadrul programului Galileo.
            
            
               Articolul 3
            
            
               Prezenta decizie se adresează statelor membre și Agenției GNSS European.
            
            
            
               Adoptată la Bruxelles, 17.12.2020
            
            
               
                   
                        Pentru Comisie
               
               
                     Thierry BRETON
                     Membru al Comisiei
               
               
            
            
                     
                        
                           
                     
                  
               
         
         
            
                  
                     (1)
                  *
                        CONFIDENTIEL UE/EU CONFIDENTIAL Sans l'(les) annex II jointe(s) – non classifié / When detached from annex II – non-classified
               
               
                  
                     (2)
                  
                        JO L 347, 20.12.2013, p. 1.
               
               
                  
                     (3)
                  
                        Decizia nr. 1104/2011/UE a Parlamentului European și a Consiliului din 25 octombrie 2011 privind modalitățile de acces la serviciul public reglementat oferit de sistemul global de radionavigație prin satelit constituit în cadrul programului Galileo (JO L 287, 4.11.2011, p. 1).
               
               
                  
                     (4)
                  
                        Decizia delegată C(2015)6123 a Comisiei din 15 septembrie 2015 de completare a Deciziei 1104/2011/UE a Parlamentului European și a Consiliului în ceea ce privește standardele minime comune care trebuie respectate de autoritățile PRS competente.
               
               
                  
                     (5)
                  
                        Decizia de punere în aplicare (UE) 2016/413 a Comisiei din 18 martie 2016 de stabilire a poziționării infrastructurii terestre a sistemului constituit în cadrul programului Galileo și de prevedere a măsurilor necesare pentru a asigura funcționarea acestuia, și de abrogare a Deciziei de punere în aplicare 2012/117/UE (JO L 74, 19.3.2016, p. 45).
               
               
                  
                     (6)
                  
                        Decizia 2009/334/CE a Comisiei din 20 aprilie 2009 de instituire a grupului de experți privind sistemele GNSS europene (JO L 101, 21.4.2009, p. 22).
               
            
      
    ---documentbreak--- 
      
         
         
            
               ANEXA I
                  1* 
                  
                  SPECIFICAȚIILE TEHNICE ȘI OPERAȚIONALE PENTRU IMPLEMENTAREA EVOLUȚIEI SISTEMULUI CONSTITUIT ÎN CADRUL PROGRAMULUI GALILEO 
            
            
            
               Aceste specificații vor fi aplicabile cerințelor stabilite prin documentele la nivel înalt de definire a evoluției sistemului Galileo (eHLD și eHLDx), prin documentele privind cerințele misiunii Galileo (eMRD și eMRDx) și prin Declarația privind cerințele de securitate specifice sistemului Galileo (eSSRS). 
            
            
            
                     
                        Specificații generale
                     
                  
                  
                     
                        Acoperire
                     
                  
                  
                     
                        La scară mondială
                     
                  
               
                     
                  
                  
                     
                        Mască de elevație
                     
                  
                  
                     
                        5° (Galileo numai în condiții de cer liber)
                     
                  
               
                     
                  
                  
                     
                        Poziționarea siturilor Galileo
                     
                  
                  
                     
                        În conformitate cu Decizia de punere în aplicare 2016/413
                           2
                        
                     
                  
               
                     
                        Serviciu deschis (Open Service)
                     
                     
                        Frecvență dublă
                     
                  
                  
                     
                        Precizia poziționării orizontale și verticale pe bază de coduri (code-based) (poziționare instantanee)
                     
                     
                        Galileo numai în condiții de cer liber
                     
                     
                        Galileo numai în mediul urban
                     
                     
                        MC(4C) în mediul urban
                     
                  
                  
                     
                        1,5 m / 3 m (precizie la 95 %)
                     
                     
                        7 m /14 m (precizie la 95 %)
                     
                     
                        2 m / 4 m (precizie la 95%)
                           3
                        
                     
                  
               
                     
                  
                  
                     
                        Precizia poziționării orizontale și verticale pe baza fazei purtătoare (carrier-phase based) (Timpul de convergență: 10 minute cu frecvență dublă, 5 minute cu frecvență triplă)
                     
                     
                        Galileo numai în condiții de cer liber
                     
                  
                  
                     
                        0,5 m / 1 m (precizie la 95 %)
                     
                  
               
                     
                  
                  
                     
                        Disponibilitate OS
                     
                     
                        Galileo numai în condiții de cer liber
                     
                     
                        Galileo numai în mediul urban
                     
                     
                        MC(4C) în mediul urban
                     
                  
                  
                     
                        99,5 %
                     
                     
                        70 %
                     
                     
                        95 %
                     
                  
               
                     
                  
                  
                     
                        Mediu de utilizare a OS
                     
                  
                  
                     
                        Nivelurile de densitate a puterii interferenței externe nu vor fi mai mari de -194 dBW/Hz (inclusiv bruiajul produs de alte sisteme RNSS în afară de Galileo)
                     
                  
               
                     
                  
                  
                     
                        TTFF pentru OS
                     
                  
                  
                     
                        7 s pornire la rece (mediul urban)
                     
                     
                        4 s pornire la rece (cer liber)
                     
                  
               
                     
                  
                  
                     
                        Determinarea vitezei (3D)
                     
                     
                        Galileo numai în condiții de cer liber
                     
                  
                  
                     
                        0,2 m/s (precizie 3D la 95 %)
                     
                  
               
                     
                  
                  
                     
                        Risc pentru continuitatea OS
                     
                     
                        Pentru poziționare și sincronizare
                     
                     
                        Galileo numai în condiții de cer liber
                     
                  
                  
                     
                        10-4 / h
                     
                  
               
                     
                  
                  
                     
                        Volumul serviciului spațial
                     
                  
                  
                     
                        Precizia serviciului definită pentru LEO până la 4 500 km (numai Galileo)
                     
                     
                        Vizibilitatea semnalului
                           4
                         definită pentru LEO până la 8 000 km (numai Galileo)
                     
                     
                        Vizibilitatea semnalului definită pentru GEO (multiconstelație)
                     
                  
               
                     
                  
                  
                     
                        Precizia pentru LEO
                     
                     
                        Numai Galileo
                     
                  
                  
                     
                        3,5 m (95 % în precizie 3D) 
                     
                  
               
                     
                  
                  
                     
                        Disponibilitatea preciziei pentru LEO 
                     
                  
                  
                     
                        95 %
                     
                  
               
                     
                  
                  
                     
                        Disponibilitatea vizibilității semnalului în LEO 
                     
                  
                  
                     
                        90 %
                     
                  
               
                     
                  
                  
                     
                        Disponibilitatea vizibilității semnalului în GEO
                     
                  
                  
                     
                        90 % (4C)
                     
                  
               
                     
                  
                  
                     
                        Precizia sincronizării în LEO
                     
                     
                        Numai Galileo
                     
                  
                  
                     
                        40 ns (95 %)
                     
                  
               
                     
                        Sincronizare 
                     
                  
                  
                     
                        Precizia sincronizării în raport cu timpul universal coordonat 
                     
                  
                  
                     
                        10 ns (95 %)
                     
                  
               
                     
                  
                  
                     
                        Precizia sincronizării în raport cu timpul sistemului Galileo
                     
                  
                  
                     
                        5 ns (95 %)
                     
                  
               
                     
                  
                  
                     
                        Precizia decalajului temporal dintre GPS și Galileo
                     
                  
                  
                     
                        3 ns (95 %)
                     
                  
               
                     
                  
                  
                     
                        Disponibilitate
                     
                  
                  
                     
                        99,9 %
                     
                  
               
                     
                        Servicii de autentificare
                     
                  
                  
                     
                        Autentificarea mesajului de navigație (OS NMA)
                     
                  
                  
                     
                        10 s TTFFA
                     
                  
               
                     
                  
                  
                     
                        Autentificarea poziționării cu ajutorul unor coduri criptate (autentificare SAS)
                     
                  
                  
                     
                        TTFFA <10 s
                     
                  
               
                     
                  
                  
                     
                        Nivelul de protecție criptografică
                     
                  
                  
                     
                        Rezistență cuantică
                           5
                        
                     
                  
               
                     
                        Serviciu de mare precizie
                     
                  
                  
                     
                        Precizia poziționării orizontale și verticale pe baza determinării poziției unui singur punct (precise point positioning) (Timpul de convergență: 10 secunde cu 3 frecvențe)
                     
                     
                        Galileo numai în condiții de cer liber
                     
                  
                  
                     
                        0,05 m / 0,1 m (95 %)
                     
                  
               
                     
                  
                  
                     
                        Disponibilitate, viteză, risc pentru continuitate, mediu
                     
                  
                  
                     
                        Identic cu dubla frecvență a OS Galileo în condiții de cer liber
                     
                  
               
                     
                        Sprijin pentru serviciile de integritate pentru aplicațiile de salvgardare a vieții
                     
                  
                  
                     
                        Sprijin pentru sistemele de augmentare cu ajutorul sateliților
                     
                  
                  
                     
                        DA
                     
                  
               
                     
                  
                  
                     
                        Monitorizarea autonomă avansată a integrității receptorului (Advanced Receiver Autonomous Integrity Monitoring, ARAIM)
                     
                  
                  
                     
                        Nivelul serviciului pentru H-ARAIM până la RNP 0,1 
                        Nivelul serviciului pentru V-ARAIM LPV-200 
                        Difuziune ISM: transmisie prin SIS 
                        Generare ISM: interfață internă sau externă
                     
                  
               
                     
                        Serviciul de căutare și salvare
                     
                  
                  
                     
                        Precizia localizării
                     
                  
                  
                     
                        2 km la standardul de modulație actual
                     
                     
                        100 m la noul standardul de modulație
                     
                  
               
                     
                  
                  
                     
                        Latența serviciului de legătură de retur
                     
                  
                  
                     
                        < 3 minute
                     
                  
               
                     
                  
                  
                     
                        Serviciu avansat (activare de la distanță, comunicare bidirecțională, comanda parametrilor de transmisie ai balizei)
                     
                  
                  
                     
                        DA
                     
                  
               
                     
                        Avertizare de urgență 
                     
                  
                  
                     
                        Disponibilitate 
                     
                     
                        Cer liber
                     
                  
                  
                     
                     
                        99,5 %
                     
                  
               
                     
                  
                  
                     
                        Granularitatea zonei de urgență
                     
                  
                  
                     
                        1 km < diametru < 10 000 km
                     
                  
               
                     
                  
                  
                     
                        Latență pentru
                     
                     
                        comenzile cu prioritate ridicată/redusă
                     
                  
                  
                     
                        1 minut / 10 minute
                     
                  
               
                     
                        Capacitate suplimentară de date (flexibilitate)
                     
                  
                  
                     
                        Capacitate
                     
                  
                  
                     
                        1,5 kbps
                     
                  
               
                     
                        Previziune ionosferică
                     
                  
                  
                     
                        Orizont de previzionare
                     
                  
                  
                     
                        Min. 24h
                     
                  
               
                     
                  
                  
                     
                        Generare/difuzare
                     
                  
                  
                     
                        Produse generate la nivel intern sau extern pe baza datelor provenite de la senzori externi; notificări trimise prin mijloace terestre (nu se transmit prin SIS)
                     
                  
               
                     
                  
                  
                     
                        Acoperire
                     
                  
                  
                     
                        Locală, regională, mondială
                     
                  
               
                     
                  
                  
                     
                        Disponibilitate
                     
                  
                  
                     
                        99 %
                     
                  
               
            
               ACRONIME
            
            
                     
                        3D
                     
                  
                  
                     
                        Tridimensional
                     
                  
               
                     
                        4C
                     
                  
                  
                     
                        Patru constelații (Galileo, GPS, Glonass, Beidou)
                     
                  
               
                     
                        (V-)(H-) ARAIM
                     
                  
                  
                     
                        Monitorizarea autonomă avansată a integrității receptorului (verticală) (orizontală)
                     
                  
               
                     
                        dB
                     
                  
                  
                     
                        Decibel
                     
                  
               
                     
                        GEO
                     
                  
                  
                     
                        Orbită geostaționară
                     
                  
               
                     
                        GNSS
                     
                  
                  
                     
                        Sistemul global de navigație prin satelit
                     
                  
               
                     
                        GPS
                     
                  
                  
                     
                        Sistemul de poziționare globală
                     
                  
               
                     
                        h
                     
                  
                  
                     
                        oră
                     
                  
               
                     
                        ISM
                     
                  
                  
                     
                        Mesajul de susținere a integrității (Integrity Support Message)
                     
                  
               
                     
                        J/S
                     
                  
                  
                     
                        Raportul dintre puterea dispozitivului care produce interferența și puterea semnalului recepționat
                     
                  
               
                     
                        kbps
                     
                  
                  
                     
                        kilobit pe secundă
                     
                  
               
                     
                        LEO
                     
                  
                  
                     
                        Orbită terestră joasă
                     
                  
               
                     
                        LPV
                     
                  
                  
                     
                        Performanță de aliniament cu ghidare verticală (Localizer Performance with Vertical guidance)
                     
                  
               
                     
                        m
                     
                  
                  
                     
                        metru
                     
                  
               
                     
                        MC
                     
                  
                  
                     
                        Multiconstelație
                     
                  
               
                     
                        MEO
                     
                  
                  
                     
                        Orbită terestră medie
                     
                  
               
                     
                        NMA
                     
                  
                  
                     
                        Autentificarea mesajelor de navigație
                     
                  
               
                     
                        ns
                     
                  
                  
                     
                        nanosecundă
                     
                  
               
                     
                        OS
                     
                  
                  
                     
                        Serviciu deschis
                     
                  
               
                     
                        RNP
                     
                  
                  
                     
                        Performanța de navigație cerută
                     
                  
               
                     
                        RNSS
                     
                  
                  
                     
                        Servicii de radionavigație prin satelit
                     
                  
               
                     
                        s
                     
                  
                  
                     
                        secundă
                     
                  
               
                     
                        SAS
                     
                  
                  
                     
                        Serviciu de autentificare a semnalului
                     
                  
               
                     
                        SIS
                     
                  
                  
                     
                        Semnal în spațiu
                     
                  
               
                     
                        TTFF
                     
                  
                  
                     
                        Time to First Fix (timpul necesar pentru prima identificare a poziției) 
                     
                  
               
                     
                        TTFFA
                     
                  
                  
                     
                        Time to First Fix Authenticated (timpul necesar pentru prima identificare a poziției autentificate)
                     
                  
               
                     
                        °
                     
                  
                  
                     
                        grad
                     
                  
               
            
               ANEXA II 
                  
                  SPECIFICAȚIILE TEHNICE ȘI OPERAȚIONALE PENTRU IMPLEMENTAREA EVOLUȚIEI SISTEMULUI CONSTITUIT ÎN CADRUL PROGRAMULUI GALILEO: parte clasificată
            
            
               REZUMAT
            
            
               Anexa II prevede specificații pentru:
            
            
               -
                     funcționarea PRS; 
            
            
               -
                     îmbunătățirea PRS; 
            
            
               -
                     gestionarea PRS;
            
            
               -
                     infrastructura sistemului
            
            
               și un apendice care conține lista acronimelor.
            
         
         
            
                  
                     (1)
                  *
                        CONFIDENTIEL UE/EU CONFIDENTIAL Sans l'(les) annex II jointe(s) – non classifié / When detached from annex II – non-classified
               
               
                  
                     (2)
                  
                        Decizia de punere în aplicare (UE) 2016/413 a Comisiei din 18 martie 2016 de stabilire a poziționării infrastructurii terestre a sistemului constituit în cadrul programului Galileo și de prevedere a măsurilor necesare pentru a asigura funcționarea acestuia, și de abrogare a Deciziei de punere în aplicare 2012/117/UE (JO L 74, 19.3.2016, p. 45).
               
               
                  
                     (3)
                  
                        Obiectiv care nu trebuie înțeles ca fiind un factor determinant al proiectării sistemului Galileo, întrucât depinde de alte sisteme care nu se află sub controlul UE (de exemplu, GPS, Glonass etc.).
               
               
                  
                     (4)
                  
                        Vizibilitatea geometrică a cel puțin patru semnale GNSS, emise prin intermediul lobului principal al antenei de navigație.
               
               
                  
                     (5)
                  
                        Rezistența cuantică înseamnă capacitatea de a rezista la atacuri din partea computerelor cuantice.
               
            
      
    ---documentbreak--- NA ---documentbreak--- 
      
         
         
            
            
            
               Anexa II
            
            
            
               Specificații tehnice și operaționale pentru implementarea evoluției sistemului constituit în cadrul programului Galileo
            
            
            
            
            
               Anexa II este clasificată CONFIDENTIEL UE/EU CONFIDENTIEL